**Német nyelv**

**Osztályozó vizsga a 8 osztályos gimnáziumi képzés 6. évfolyamán**

A 6. évfolyamon, a tanórákon történő haladás a WIR 1. tankönyv és munkafüzet alapján valósul meg. A részletezett tananyagot a helyi tanterv tartalmazza, de mindenképpen **szükséges a szaktanárral való egyeztetés** az osztályozó- illetve javítóvizsgára készülés előtt. Az osztályozóvizsga írásbeli és szóbeli vizsgarészből áll minden évfolyamon.

Az osztályozó vizsga írásbeli követelménye az adott év nyelvtani, illetve lexikai anyaga alapján összeállított feladatlap (olvasott szöveg értése, nyelvtani teszt, íráskészség). *A vizsgázó megérti az egyszerű, rövid, írásos, akár autentikus, ismert témákhoz kapcsolódó, vizuális eszközökkel segített rövid kijelentéseket. Képes rövid összefüggő szöveg megírására a tanult témák alapján.* Az írásbeli vizsga egy minimum 60 perces, az adott tanév helyi tantervének legfontosabb tanulmányi követelményeit magában foglaló írásbeli feladatlap megírásából áll. Az írásbeli vizsgarész értékelése megegyezik az érettségi vizsga értékelésével: 0-24% = elégtelen, 25%-39% = elégséges, 40%-59% = közepes, 60%-79% = jó, 80%- 100% = jeles

A szóbeli vizsga témáit az évfolyamon átvett leckék adják. *A tanuló megérti az élőszóban elhangzó, ismert témákhoz kapcsolódó, verbális, vizuális vagy nonverbális eszközökkel segített rövid kijelentéseket. Beazonosítja az életkorának megfelelő szituációkhoz kapcsolódó, rövid, egyszerű nyelvi elemeket.*  A szóbeli vizsga beszélgetés az átvett témakörök alapján, megfelelő szókinccsel, valamint önálló témakifejtés megadott szempontok alapján.

A végleges vizsgaeredmény az írásbeli és szóbeli vizsga osztályzatának átlageredménye. A vizsgázónak minden vizsgarészből legalább 12%-ot kell teljesítenie.

A javítóvizsga irányadó tananyaga ugyanez, de szükséges a szaktanárral való egyeztetés.

Egyéni tanrendes tanuló esetében a félévi és év végi osztályzatot osztályozó vizsgán kell megszereznie.

Osztályozó vizsgára való jelentkezési szándékot a tanulónak vagy a szülőnek kötelessége jelezni a szaktanárnak, hogy a szükséges tájékoztatást megkaphassák, és a tanulónak legyen ideje a megfelelő felkészülésre.

Az osztályozó vizsgára való jelentkezést a tanulóknak be kell nyújtani az iskola igazgatójának, amit a szülő aláírásával erősít meg.

Egy napon maximum két írásbeli osztályozóvizsga szervezhető, előre meghatározott időpontban. A feladatlapok javítását a tanuló aktuális szaktanára végzi. A szóbeli vizsgák is tanórán kívül előre megjelölt nap délután zajlanak.

Ha a tanuló neki fel nem róható okból nem tud akár az írásbeli, akár a szóbeli vizsgán részt venni, lehetősége van az iskola által kijelölt nap délutánján az írásbeli, illetve egy másik nap délutánján a szóbeli pótlóvizsgán részt venni.

**Az osztályozó vizsga a tanulmányok ideje alatt nem ismételhető.** A sikeres osztályozó vizsga **nem mentesíti** a tanulót a tanórák látogatása alól.

**Szóbeli témák:**

* Meine Schule
* Mein bester Freund
* Tagesablauf